Diari Oficial de la Generalitat Valenciana


Sumari del DOGV 4350, del 04-10-2002 (2002/10059)

Informació pública de la proposta de programa d'actuació integrada (alternativa tècnica) per al desenvolupament de la unitat d'execució número 23 del Pla General d'Ordenació Urbana de Sagunt.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4350

Data del DOGV
:   04-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10506


Organisme emissor
:   Brisa Park Taller de Promociones, SL

Tipus de document
:   Anunci

Informació pública de la proposta de programa d'actuació integrada (alternativa tècnica) per al desenvolupament de la unitat d'execució número 23 del Pla General d'Ordenació Urbana de Sagunt. [2002/F10190]
  
La mercantil Brisa Park Taller de Promociones, SL, amb domicili a estos efectes al Port de Sagunt (46633 València), carrer de l'Illa de Menorca, número 1, baix, i CIF B-83274712, ha formulat una proposta d'alternativa tècnica de programa d'actuació integrada, l'àmbit d'actuació de la qual comprén el desenvolupament de la unitat d'execució número 23 del Pla General d'Ordenació Urbana de Sagunt, amb una superfície total de 8.324 metres quadrats. A la citada alternativa tècnica s'adjunta estudi de detall i projecte d'urbanització, per a la informació pública i aprovació conjunta amb el programa, i tot això a l'empara dels articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'objecte del programa és la urbanització completa de la unitat d'execució número 23 del Pla General d'Ordenació Urbana de Sagunt, segons els articles 29 i 30 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per a l'adequada connexió i integració amb les xarxes d'infraestructures, comunicacions i servicis públics existents, a més de la cessió a l'Ajuntament de Sagunt de sòls dotacionals.
  
L'alternativa tècnica i documentació que la completa s'ha protocol·litzat i es troba depositada a la notaria de Vicente Micó Giner, situada a l'avinguda dels Sants de la Pedra, 8-baix, a Sagunt. Així mateix, es troba depositada a l'Ajuntament de Sagunt, identificada sota la denominació alternativa tècnica de programa per al desenvolupament d'actuació integrada de la unitat d'execució número 23 del Pla General d'Ordenació Urbana de Sagunt, amb data de registre d'entrada 27 de maig de 2002.
  
D'acord amb l'article 48.1.C), en relació amb l'article 46.3 de l'esmentada Llei 6/1994, se sotmet la proposta de programa i restants documents indicats a informació pública, pel termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana.
  
Qualsevol interessat podrà comparéixer, en el termini indicat en l'apartat anterior, a la notaria esmentada per a obtindre còpia de l'acta de protocol·lització de la documentació que integra la proposta de programa o sol·licitar que se li exhibisca esta. Així mateix, es podrà presentar, en el mateix termini, a l'Ajuntament de Sagunt (Urbanisme) per a consultar l'exemplar depositat i formular, si fa al cas, al·legacions, alternatives tècniques.
  
Durant els cinc dies següents, comptats a partir del venciment del termini de 20 dies indicat, es podran presentar proposicions juridicoeconòmiques a l'alternativa tècnica formulada. Estos terminis quedaran prorrogats per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, en la quantia que es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
El present anunci, així mateix, es publica als efectes del que s'establix en l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats desconeguts, dels quals s'ignore el lloc de la notificació o intentada esta no s'haguera pogut practicar.